

**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA ŠODOLOVCI**

**Povjerenstvo za provedbu javnog natječaja**

**KLASA: 112-03/25-01/1**

**URBROJ: 2158-36-02-25-5**

**Šodolovci, 24. rujna 2025.**

Na temelju članka 20. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18, 112/19 i 17/25) Povjerenstvo za provedbu javnog natječaja za imenovanje pročelnika/ice Jedinstvenog upravnog odjela Općine Šodolovci -1 izvršitelj/ica na neodređeno vrijeme; objavljenog dana 10. rujna 2025. godine u „Narodnim novinama“ broj 119/25 objavljuje

**POZIV**

**na prethodnu provjeru znanja i sposobnosti**

1. Povjerenstvo je utvrdilo da pisanom testiranju za radno mjesto pročelnika/ice Jedinstvenog upravnog odjela Općine Šodolovci može pristupiti **kandidat koji ispunjava formalne uvjete javnog natječaja.**

Kandidat iz stavka 1. ove točke je :

M.M., 1983., Trpinja

**2.** Pisano testiranje održat će se dana **30. rujna 2025. godine**, s početkom u **11,00 sati**.

Testiranje će se održati u prostorijama općine Šodolovci na adresi **Ive Andrića 5, Šodolovci**.

Ne postoji mogućnost naknadnog pisanog testiranja, bez obzira na razloge koji kandidata eventualno sprečavaju da testiranju pristupi u naznačeno vrijeme.

Smatra se da je kandidat koji se navedenog dana do početka pisanog testiranja, odnosno do 11.00 sati ne odazove, bez obzira na razloge povukao svoju prijavu na natječaj. Smatrat će se da je prijavu povukao i kandidat koji na pisanom testiranju remeti mir i/ili pravila ponašanja na testiranju s kojima će biti upoznat, kao i kandidat koji ne predoči odgovarajuću identifikacijsku ispravu radi utvrđivanja identiteta.

Pisano testiranje traje 40 minuta.

Intervju se provodi samo ukoliko kandidat ostvari najmanje 50% bodova iz provjere znanja na provedenom testiranju i bodovat će se od 1-10.

Povjerenstvo kroz intervju s kandidatom utvrđuje interese, profesionalne ciljeve, provjeru socijalnih vještina (komunikacijskih vještina) te osobnih kvaliteta kandidata relevantnih za posao te provjeru motivacije.

Ukoliko kandidat ostvari najmanje 50 % bodova na pisanom testiranju provest će se intervju istog dana s početkom u 13.00 sati.

**3.** Objavom ovog poziva kandidat se smatra obaviještenim o pozivu na prethodnu provjeru znanja i sposobnosti.

**4.**Ovaj poziv objavit će se na oglasnoj ploči i web stranici općine Šodolovci [www.sodolovci.hr](http://www.sodolovci.hr).

Na testiranje je potrebno ponijeti **osobnu iskaznicu ili putovnicu**.

POVJERENSTVO ZA PROVEDBU

JAVNOG NATJEČAJA